પંચમુખી રુદ્રાક્ષઃ આ સર્વસુલભ રુદ્રાક્ષ કાલાગ્નિરુદ્ર (શિવ) સ્વરૂપ અને પાપનાશક છે. ગુરૂસંબંધી તકલીફો દૂર કરનાર મનાય છે. માળા બનાવવામાં વપરાય છે. પંચમુખી રુદ્રાક્ષની માળા ધારણ કરનારને તન, મનની શાંતિ તથા આધ્યાત્મિક ઊંચાઈનો અનુભવ કરાવે છે. આ રૂદ્રાક્ષના અધિપતી ગુરૂ ગ્રહ છે એટલા માટે તેને ધારણ કરવાથી ધર્મ તેમજ આધ્યાત્મિક બાબતોમાં ઉન્નતિ થાય છે. તો આ સાથે જ પાંચમુખી રૂદ્રાક્ષના ત્રણ દાણા પાણીમાં પલાળી રાખી અને તે પાણીનું સેવન કરવાથી પેટને લગતા રોગોમાંથી મુક્તિ મળે છે.